CELEX: 32017R0548
Language: sk
Date: 2017-03-23 00:00:00
Title: Vykonávacie nariadenie Komisie (EÚ) 2017/548 z 23. marca 2017, ktorým sa stanovuje štandardné tlačivo pre písomné vyhlásenie o odstránení alebo porušení plomby tachografu (Text s významom pre EHP )

24.3.2017   
            
            
               SK
            
            
               Úradný vestník Európskej únie
            
            
               L 79/1
            
         VYKONÁVACIE NARIADENIE KOMISIE (EÚ) 2017/548
   z 23. marca 2017,
   ktorým sa stanovuje štandardné tlačivo pre písomné vyhlásenie o odstránení alebo porušení plomby tachografu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (1), a najmä na jeho článok 22 ods. 5,
   keďže:
   
               (1)
            
            
               V nariadení (EÚ) č. 165/2014 sa stanovujú administratívne a technické požiadavky na konštrukciu, inštaláciu, používanie, skúšanie a kontrolu tachografov používaných v cestnej doprave.
            
         
               (2)
            
            
               V článku 22 ods. 5 nariadenia (EÚ) č. 165/2014 sa stanovuje, že v prípadoch, keď je plomba na účely opravy alebo zmeny vozidla odstránená alebo porušená, musí sa vo vozidle uchovávať písomné vyhlásenie s uvedením dátumu a času porušenia plomby a dôvodov odstránenia plomby.
            
         
               (3)
            
            
               Nariadením (EÚ) č. 165/2014 sa požaduje, aby Komisia vypracovala štandardné tlačivo pre písomné vyhlásenie.
            
         
               (4)
            
            
               Opatrenia stanovené v tomto nariadení sú v súlade so stanoviskom výboru pre cestnú dopravu,
            
         PRIJALA TOTO NARIADENIE:
   Článok 1
   Zamestnanec dielne, ktorý odstránil alebo porušil plombu tachografu z dôvodu opravy alebo zmeny vozidla, ako sa uvádza v článku 22 ods. 5 nariadenia (EÚ) č. 165/2014, musí vyplniť, podpísať a opečiatkovať písomné vyhlásenie s informáciami stanovenými v prílohe k tomuto nariadeniu. Originál písomného vyhlásenia sa musí nachádzať vo vozidle a opečiatkovaná kópia zostane v dielni, v ktorej sa plomba odstránila alebo porušila.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. marca 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 60, 28.2.2014, s. 1.
   
      PRÍLOHA
      
         Písomné vyhlásenie o odstránení alebo porušení plomby tachografu
      
      
                  1.
               
               
                  Evidenčné číslo vozidla
               
            
                  2.
               
               
                  Identifikačné číslo vozidla
               
            
                  3.
               
               
                  Meno vodiča
               
            
                  4.
               
               
                  Licencia Spoločenstva udelená dopravcovi alebo prepravcovi (1)
                  
               
            
                  5.
               
               
                  Názov dielne
               
            
                  6.
               
               
                  Adresa dielne
               
            
                  7.
               
               
                  Identifikačné číslo dielne
               
            
                  8.
               
               
                  Meno zamestnanca dielne zodpovedného za odstránenie plomby
               
            
                  9.
               
               
                  Číslo odstránenej plomby
               
            
                  10.
               
               
                  Dátum a čas, kedy bola plomba odstránená
               
            
                  11.
               
               
                  Dôvod(-y) odstránenia
               
            
                  12.
               
               
                  Poznámky
                  
                      
                  
               
            Miesto a dátum
      Podpis zamestnanca
      Podpis vodiča
      
         (1)  V prípade potreby v súlade s článkom 4 nariadenia Európskeho parlamentu a Rady (EÚ) č. 1072/2009 z 21. októbra 2009 o spoločných pravidlách prístupu nákladnej cestnej dopravy na medzinárodný trh (Ú. v. EÚ L 300, 14.11.2009, s. 72) alebo článkom 4 nariadenia Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006 (Ú. v. EÚ L 300, 14.11.2009, s. 88).